Борис Младенов-Young
На улицата някой ме повика…

chitanka.info

На улицата някой ме повика —

огледах се: съсухрена ръка

ми махна от тълпата многолика.

Оказа се позната медсестра.

Побъбрихме и тя ми се похвали,

че службата напуснала след мен.

За жалост малка пенсия й дали,

та в къщи си стояла всеки ден.

„Така е, рече, дявол да го вземе,

работих и с парите бях О’кей,

ала за нищо друго нямах време…

Сега се чувствам като птичка волна,

но с нисък доход трудно се живей.

Къде да ида безпарична, болна?!“

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.